10. ΒΑΣΙΛΙΚΟΝ ΔΙΑΤΑΓΜΑ της 27 Δεκ. 1935/14 Ιαν. 1936 Περί παραλαβής επί παρακαταθήκη των εισαγωγικών τελών κλπ. ακατεργάστων ιούτης και καννάβεως προς κατασκευήν υφασμάτων, σχοινίων και σπάγγων προοριζομένων δια την αλλοδαπήν. Έχοντες υπ’ όψει την διαταξιν του άρθρ. 2 του Νόμ. 4607 περί τροποποιήσεως διατάξεων των περί τελωνειακού δασμολογίου Νόμων την υπ’ αριθ. 706 ε.ε. γνωμοδότησιν του Συμβουλίου Επικρατείας, προτάσει των Υπουργών Οικονομικών και Εθνικής Οικονομίας μετά συμφώνους γνωμοδοτήσεις του παρά τω Υπουργείω Εθνικής Οικονομίας Συμβουλίου Βιομηχανίας και της Διαρκούς Επιτροπής Μελέτης του Δασμολογίου και των Εμπορικών Συμβάσεων, απεφασίσαμεν και διατάσσομεν: Άρθρ.1.-Επιτρέπεται η επί παρακαταθήκη των εισαγωγικών δασμών και παρομαρτούντων φόρων εισαγωγή: α) ακατεργάστων ιούτης και καννάβεως της δασμολ. κλάσεως 203α, β) ορυκτελαίου κλάσεως 60δ και γ) παταταλεύρου δασμ. κλάσεως 9ξ, προς κατασκευήν νημάτων και υφασμάτων εξ ιούτης προοριζομένων τούτων να εξαχθώσιν εις το εξωτερικόν, είτε εις τόπια, είτε εις περιτυλίγματα εγχωρίων προϊόντων (καπνών κλπ.) και εφ’ όσον αριδήλως πιστοποιείται ότι ταύτα είναι καινουργή και σχοινίων και σπάγγων εξαχθησομένων εις το εξωτερικόν ή τεθησομένων εις αποταμίευσιν υπό διαμετακόμισιν εντός εξαμήνου δι’ άπαντα προθεσμίας από της εισαγωγής των ακατεργάστων ως άνω υλών. Η εισαγωγή των τοιούτων πρώτων υλών ενεργείται δια των Τελωνείων Α΄ τάξεως. Το άρθρ. 1 αντικατεστάθη ως άνω δια της παρ. 1 άρθρ. 1 της υπ’ αριθ. Δ. 825 της 16 Ιαν./14 Φεβρ. 1957 αποφάσεως Υπουργών Οικονομικών και Βιομηχανίας. Άρθρ.2.-Οι εργοστασιάρχαι κατεργασίας της καννάβεως ή ιούτης οι επιθυμούντες να τύχωσι των υπό του παρόντος Δ/τος καθοριζομένων πλεονεκτημάτων, οφείλουσι να υποβάλωσιν εις το Τελωνείον, εις την περιφέρειαν του οποίου κείται το εργοστάσιον, αίτησιν περί εισαγωγής επί προσωρινή ατελεία κατά το παρόν Δ/μα ακατεργάστου ιούτης ή καννάβεως δια τον κατά το άρθρ. 1 σκοπόν .  εν τη αιτήσει ταύτη 1) θα περιγράφωσι την εν τω εργοστασίω αυτών σχετικήν βιομηχανικήν εγκατάστασιν, ης η αξία δέον να μη η ελάσσων του ενός εκατομμυρίου δραχμών, 2) θα ορίζωσι την πόλιν και την θέσιν ακριβώς εν η έχουσιν εγκαταστήσει το εργοστάσιον αυτών, και το Τελωνείον, δι’ ου θα εισάγωσι τας πρώτας ύλας, δι’ ου και θα εξάγωσι τα προϊόντα τούτων αναγκαστικώς, 3) θα καθορίζωσι  το ποσόν της ακατεργάστου ιούτης ή καννάβεως, όπερ θα εισάγωσιν ετησίως, ουχί έλαττον πάντως των 200 τόννων και τα προϊόντα εκ των πρώτων υλών τούτων άτινα προτίθενται να κατασκευασθώσι και εξαγάγωσιν εις το εξωτερικόν εντός της εξαμήνου προθεσμίας. Άρθρ.3.-Την κατά το άρθρ. 2 αίτησιν ο Τελώνης διαβιβάζει εις την κατά το αυτό άρθρον Επιτροπήν του Νόμ. 4607 ως ετροποποιήθη, συγκαλουμένην υπ’ αυτού προς τούτο, ήτις δι’ επιτοπίου εξετάσεως του εργοστασίου και των βιομηχανικών εγκαταστάσεων του αιτούντος εργοστασιάρχου, αποφαίνεται περί του δυνατού της αποδοχής ή μη της αιτήσεως, καθορίζουσα και το ποσόν ιούτης ή καννάβεως, όπερ δύναται να κατεργασθή ο αιτών εργοστασιάρχης ετησίως, δι’ ητιολογημένης εκθέσεως αυτής διαβιβαζομένης ομού μετά της αιτήσεως του εργοστασιάρχου εις τον Τελώνην. Άρθρ.4.-Τας κατά τα άρθρ. 2 και 3 αίτησιν του εργοστασιάρχου και έκθεσιν της Επιτροπής, ο Τελώνης υποβάλλει εις το Υπουργείον των Οικονομικών, όπερ εκδίδει την περί χορηγήσεως ή μη της αιτουμένης προσωρινής ατελείας απόφασιν αυτού εν η θα καθορίζηται και το ελάχιστον εισακτέον ποσόν πρώτης ύλης προς κατεργασίαν και ήτις απόφασις κοινοποιείται δια του Τελώνου εις την αρμοδίαν Επιτροπήν και εις τον αιτούντα εργοστασιάρχην. Άρθρ.5.-Οι εργοστασιάρχαι κατεργασίας καννάβεως ή ιούτης εις ους εχορηγήθη κατά το άρθρ. 4 το δικαίωμα της επί προσωρινή ατελεία εισαγωγής καννάβεως ή ιούτης, υποχρεούνται όπως επί τη εισαγωγή εκάστοτε απ’ ευθείας εκ της αλλοδαπής ή εκ της αποταμιεύσεως τοιούτων πρώτων υλών να προσάγωγιν εις το Τελωνείον Εισαγωγής αποδεικτικόν περί καταθέσεως χρηματικής παρακαταθήκης παρά τω αρμοδίω Τελωνειακώ Ταμείω ίσης προς το ποσόν των αναλογούντων δασμών και παρομαρτούντων φόρων επί του υπό εισαγωγήν ποσού πρώτων υλών, ως εγγυήσεως, λυομένης εν όλω ή εν μέρει επί τη πραγματοποιήσει της εις την αλλοδαπήν εξαγωγής ή θέσεως εις αποταμίευσιν υπό διαμετακόμισιν των εκ των παραληφθεισών πρώτων υλών παραχθέντων προϊόντων της εξαμήνου προθεσμίας και επιστρεφομένου του αναλογούντος ποσού δασμών και παρομαρτούντων φόρων επί των χρησιμοποιηθεισών πρώτων υλών δια την κατασκευήν των ούτως εξαγομένων προϊόντων. Άρθρ.6.-Αναγνωρίζεται ως φύρα επεξεργασίας. Α΄. Ως προς την κάνναβιν α)Δια τα σχοινία: 1.Δια την κατασκευήν χονδρών νημάτων σχοινοποιΐας μέχρι 18%. 2.Δια την περαιτέρω κατεργασίαν των χονδρών τούτων νημάτων προς κατασκευήν σχοινίων μέχρι 4%. (Αντί της σελ. 533) Σελ. 533(α) Πρώτες ύλες Κλωστοϋφαντουργίας 30.Η.μ.10 Ήτοι εν συνόλω φύρα δια την κατασκευήν σχοινίων εκ της ακατεργάστου καννάβεως μέχρις 22%. β)Δια τους σπάγγους: 1.Δια την κατασκευήν λεπτών νημάτων σπαγγοποιΐας μέχρι 8%. 2.Δια την περαιτέρω κατεργασίαν των νημάτων τούτων προς μεταποίησιν εις σπάγγους μέχρι 2% ήτοι εν συνόλω φύρα δια την κατασκευήν σπάγγων εξ ακατεργάστου καννάβεως μέχρι 10%. Β΄. Ως προς την ιούτην. Δια την παραγωγήν 100 χιλιογράμμων υφασμάτων εξ ιούτης απαιτούνται 103,6 χιλιόγραμμα ιούτης δασμολ. κλάσεως 203α ορυκτελαίου δασμ. κλάσεως 60δ χιλ/μα 5,8 και παταταλεύρου δασμ. κλάσεως 9ξ χιλ/μα 2,5. Η παρ. Β΄ αντικατεστάθη ως άνω δια της υπ’ αριθ. Δ. 825 της 16 Ιαν./14 Φεβρ. 1957 αποφάσεως Υπουργών Οικονομικών και Βιομηχανίας. Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον επί των Οικονομικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος.